
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 23.10.2013               

Plx 357           


AVIZ

asupra  propunerii legislative privind abrogarea Legii nr.220/2011 şi modificarea Legiinr.95/2006 

În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind abrogarea Legii nr.220/2011 şi modificarea Legii nr.95/2006, trimisă cu adresa nr. Pl-x 357 din  7 octombrie 2013, înregistrată cu nr.4c-11/1105 din  8 octombrie  2013.
Senatul, în calitate de primă Cameră sesizată, a respins propunerea legislativă  la data de  1 octombrie 2013. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizională.

Propunerea legislativă are ca obiect de reglementare modificarea Legii nr.95/2006 privind reforma în domeniul sănătăţii prin abrogarea, pe  de o parte, a dispoziţiilor referitoare la coplată prevăzute la  art.80 lit.h) şi art.217 alin.(3) lit.k) şi, pe de altă parte, a  modificărilor instituite prin Legea nr.220/2011, urmărindu-se repunerea în situaţia anterioară intrării în vigoare a acestei din urmă legi. 
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din  23 octombrie  2013.

Membrii Comisiei au examinat iniţiativa legislativă supusă avizării, expunerea de motive şi avizul negativ al Consiliului Legislativ nr.355 din 29 aprilie 2013, Guvernul, prin punctul de  vedere transmis cu adresa nr.1209 din 12 iulie 2013, nu susţine adoptarea acestei iniţiative legislative. 

Consiliul Economic şi Social, prin adresa nr.1159 din 18 aprilie 2013, nu susţine iniţiativa legislativă.

În urma dezbaterilor, cu unanimitate de  voturi, s-a hotărât avizarea  negativă a propunerii legislative, întrucât nu respectă prevederile art. 15 din Legea  nr. 500/2002 privind finanţele publice, cu modificările şi completările ulterioare.
În raport de obiectul şi conţinutul reglementării, iniţiativa legislativă face parte din categoria legilor ordinare.

